C 47/170
HU
Az Európai Unió Hivatalos Lapja
2023.2.7.
2022. július 6., szerda
112.
bátorítja az EU-t, hogy az európai zöld megállapodásban, a 8. környezetvédelmi cselekvési programban és a Párizsi Megállapodásban meghatározott célkitűzésekkel maradéktalan összhangban folytassa a munkát a Kereskedelmi Világ­ szervezetben a halászati támogatásokról folytatott többoldalú tárgyalások lezárása érdekében, végrehajtva az 14.6. fenntartható fejlesztési célt, hogy megtiltsa a többletkapacitáshoz és a túlhalászáshoz hozzájáruló halászati támogatások bizonyos formáit, felszámolja a jogellenes, be nem jelentett és szabályozatlan halászathoz hozzájáruló támogatásokat, és elejét vegye új ilyen támogatások bevezetésének; 113. szorgalmazza, hogy a biológiai sokféleséggel kapcsolatos stratégia globális dimenziója támogassa a megfelelő élelemhez való jogot, hajtsa végre a gazdák és más, vidéki területeken dolgozó személyek jogairól szóló ENSZ-nyilatkozatot annak érdekében, hogy intézkedéseket hozzon a mezőgazdasági dolgozók munkakörülményeinek javítására és a nemzetközi élelmiszer-ellátási láncok részét képező kistermelők jövedelmének globális növelésére, illetve annak biztosítására, hogy az elővigyázatosság elve valamennyi élelmiszer-biztonsági követelménybe beépüljön; kéri továbbá az Uniót, hogy a kereskedelempolitikáját igazítsa hozzá „a termelőtől a fogyasztóig” stratégia és a biodiverzitási stratégia célkitűzéseihez, valamint az európai zöld megállapodás karbonsemlegességi célkitűzéséhez; 114. hangsúlyozza, hogy a fenntarthatósági célkitűzések sikeres megvalósításának előfeltétele, hogy ebből a globális színtéren fellépő harmadik országok is kivegyék a részüket; 115. hangsúlyozza az élelmiszer értékét, amelyet az egyszerű árucikknél jóval többnek, az embereket megillető, megvalósítandó jognak is kell tekinteni, és jobban fel kell mérni gazdasági, társadalmi és környezeti hatásait és externáliáit, és azokat szükség szerint mérsékelni kell vagy ki kell használni; 116. megerősített nemzetközi szintű fellépést szorgalmaz annak biztosítása érdekében, hogy az élelmezésbiztonság a politikai döntéshozatal középpontjában álljon a hiány elkerülése és a legsérülékenyebb országok táplálkozásbiztonságának biztosítása érdekében; 117. további erőfeszítésekre szólít fel az uniós politikák következetességének biztosítása érdekében, összhangban a fenntartható fejlődést szolgáló szakpolitikai koherencia elvével; sürgeti annak biztosítását, hogy az európai export ne okozzon károkat a helyi termelésben és a helyi piacok fejlődésében; hangsúlyozza, hogy az uniós szabadkereskedelmi megállapodások nem destabilizálhatják a helyi mezőgazdaságot, nem károsíthatják a kistermelőket, és nem fokozhatják az élelmiszerimporttól való függést; a helyi termelés és fogyasztás támogatását szorgalmazza, amely biztosíthatja a helyi munkahelyteremtést, a tisztességes árakat, garantálhatja a munkavállalók egészségének és biztonságának védelmét, valamint csökkentheti az országok importfüggőségét és nemzetközi áringadozásokkal szembeni kiszolgáltatottságát; 118. felhívja a figyelmet arra, hogy egyértelmű iránymutatásokra van szükség a tekintetben, hogy miként érhető el a politikák fejlesztési célú koherenciája uniós szinten, ugyanakkor foglalkozni kell az esetlegesen egymásnak ellentmondó szakpolitikai célkitűzésekkel is; sürgeti az EU-t, hogy garantálja az európai mezőgazdasági és kereskedelmi politikák koherenciáját az élelmezésbiztonság és az élelmiszer-önrendelkezés támogatása és a helyi és regionális piacok védelme érdekében; o o 119.
o
utasítja elnökét, hogy továbbítsa ezt az állásfoglalást a Tanácsnak és a Bizottságnak.